《满戌有日置酒学宫为诸友赠别》
宋代·程公许

左绵山川平且宽，周遭四境皆奇观。广文官曹冰雪寒，摧风剥奇无时安。

巧手无面良独难，惭汗如沈时一叹。浪浪春奇红杏坛，堆盘苜蓿空阑干。

三年转烛槐梦残，明当西郊挂征鞍。平生但知取友端，忍御艾萧捐杜兰。

丁宁何须劝加餐，活计不但故纸钻。孔辙回环颜一箪，君民尧舜无两般。

此印万古元不刓，聚奎堂中俨衣冠，尚友谨勿轻圬墁。

丈夫事业期不刊，脚根牢取百尺竿。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。